Ketil Høegh

Ketil Eivind Høegh (født 3. desember 1956 i Tromsø) er en norsk skuespiller. Han er ansatt ved Hålogaland Teater.

 Teater 

Høegh har bakgrunn fra amatørteater og skolerevyer (Bragerevyen) i Tromsø. Han gikk ut fra Statens teaterhøgskole i 1982 og ble først tilsatt ved Nordland teater. Av roller der kan nevnes Lennie i John Steinbecks Om mus og menn.Se foto i Nordland Teaters fotoarkiv; besøkt 27. juli 2017.

Fra 1984 var Høegh tilsatt ved Rogaland teater. Her spilte han blant annet Stanley Kowalski i Tennessee Williams: En sporvogn til begjær, Oberon i En midtsommernattsdrøm og den mannlige hovedrollen i Slakteren av Franz Xaver Kroetz.Oppslag om Høegh i Kunnskapsforlagets teater- og filmleksikon (1991), side 245.«Amerikansk dramatikk på Rogaland Teater: Menneskebildet krymper», Aftenposten 19. mars 1985.

 Ved Hålogaland teater 

Fra 1991 har han vært ved Hålogaland Teater i hjembyen.«HT – 20 år», Nordlys 31. mai 1991. Her har han bidratt med tolkninger fra så vel det klassiske repertoaret som samtidsdramatikk. I tillegg til at han vært en nøkkelperson i teaterets satsinger på nordnorsk humor. 

Sentrale roller har vært:Rollene framgår av Hålogaland Teaters årsberetninger. 

 Bøtta i William Shakespeare: En midtsommernattsdrøm (1991)
 Mannen i Terje Nordby: Den dagen da håret brakk (1993)
 Jago i William Shakespeare: Othello (1994)
 Ymse roller i Peter Wessel Zapffe og Einar Kornelius Aas: Vett og uvett (1995)
 Augustus Gloop i Roald Dahl: Charlie og sjokoladefabrikken (1995)
 Kreon i Sofokles: Antigone (1996)
 Møllerkaren i David Harrower: Kniva i høns (1998)
 Marco i Arthur Miller: Utsikt fra brua (2000)
 Brudgommen i Bertolt Brecht: Bryllupsfesten (2000)
 Heks i Roald Dahl: Heksene (2000)
 Gregers Werle i Henrik Ibsen: Villanden (2001)
 Ymse roller i Asbjørn Dybwad: Hemmel og hav (2001)
 Charles i Marie Jones: Stein i lomma (2002)
 Sjåføren i Bertolt Brecht: Nessekongen Puntila (2004) 
 Porokh i Fjodor Dostojevskij: Forbrytelse og straff (2005) 
 Væreier Mack i Knut Hamsun: Benoni og Rosa (2005) 
 Faren i Astrid Lindgren: Mio, min Mio (2006)
 Snekker Engstrand i Henrik Ibsen: Gjengangere (2006) 
 Ernst Ludwig i Joe Masteroff, Fred Ebb og John Kander: Cabaret (2007) Ian i Sarah Kane: Sprengt (2008)
 Ørnulf i Henrik Ibsen: Hærmennene på Helgeland (2009)
 Regi på Stephen King: Misery (2009)
 Advokaten i August Strindberg: Et drømspill (2010)
 Ebenezer Scrooge i Charles Dickens: Et juleeventyr (2010, 2011, 2013, 2016)
 Monologen Lars Saabye Christensen: Chet Baker spiller ikke her (2010)
 Karius i Thorbjørn Egner: Karius og Baktus (2010)
 Regi på Nils Utsi, Sigmund Sæverud og Tone Danielsen: Gutten og gullfuglen (2011)
 Claudius i William Shakespeare: Hamlet (2012)
 Flere roller i Cameron Mackintosh: Les Misérables (2012)
 Alfred Matzerath i Armin Petras / Günter Grass: Blikktrommen (2013)
 Peder i Cora Sandel: Kranes konditori (2013)
 Regi på Ludvig Holberg: Jeppe (2013)
 Regi på Yasmina Reza: Blodig alvor (2014)
 Jean i August Strindberg: Frøken Julie (2016)
 Monologen Duncan Macmillan: Det fineste i livet (2016) (også regi)

 Instruktør og forfatter 

Høegh har også skrevet og framført egne forestillinger: 
 Billy Boy og Konrads Dusjteater (1992)
 Jakten på forestillinga (1999, også musikk) 
 En ganske almindelig flue (basert på Hamsun-tekster, 2002)

Han har videre vært instruktør for flere lokale revyer i Tromsø (Revymafiaen), for «Milleniumsvorspiel» på Kulturhuset i Tromsø og for Harold Pinter: Fødselsdagsselskapet på Nordland teater (2003). 

I 2007 satte han opp Patrick Süskind: Kontrabassen under Festspillene i Nord-Norge.

Høegh har tilrettelagt skuespill til nordnorsk språkdrakt, f.eks Hamsuns Benoni og Rosa. Han har også hatt egne serier i Barnetimen i NRK Radio.

 Film og TV 

Høegh  har medvirka i flere norske filmer, blant annet Knut Erik Jensens filmer Stella Polaris (mannlig hovedrolle, 1993) og Brent av frost (Einar, 1997). Han hadde også rollen som Sigurd Høyvannsbukser i Brødrene Dal og vikingsverdets forbannelse (2010). I Kongens nei (2016) spilte han utenriksminister Halvdan Koht og i Kings Bay (2017) statsadvokaten.

Fra TV er han kjent for rollene som Steinar Lindbekk i tv-serien Offshore (NRK 1996–99) og som Brynjar i Himmelblå (NRK 2008–10). Han har også vært med i seriene Ved kongens bord (2005) og Sejer - svarte sekunder (2006).

Høegh har i 2008 regissert to kortfilmer: Betydningen, basert på en novelle av Kjell Askildsen (premiere oktober 2008), og You'll never walk alone, i manussamarbeid med Endre Lund Eriksen (premiere under Tromsø internasjonale filmfestival i januar 2009).

 Referanser 

Kunnskapsforlagets teater- og filmleksikon (1991) oppgir fødselsdatoen til 30. desember, men dette samsvarer ikke med andre kilder, som for eksempel et større intervju i Nordlys i samband med 60-årsdagen i 2016. Leksikonet staver videre fornavnet som Kjetil, noe som heller ikke samsvarer med andre kilder.
Marte Hotvedt: «Høeght og lavt i 60 år», fødselsdagsintervju i Nordlys 10. desember 2016.

 Eksterne lenker 


Kategori:Norske skuespillere
Kategori:Skuespillere ved Hålogaland Teater
Kategori:Personer fra Tromsø kommune